Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2019/C 420/12)

Ova je obavijest objavljena u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„Arcole”

PDO-IT-A0438-AM02

Datum obavijesti: 28.8.2019.

OPIS I RAZLOZI ODOBRENE IZMJENE

1. Brisanje određenih vrsta – rubrike specifikacije proizvoda na koje se primjenjuje izmjena: članci 1., 2., 4., 6., 7. I 9.

Opis:

Brisanje određenih upotrijebljenih vrsta, točnije: „Arcole”Rosso frizzante, „Arcole”Rosso novello, „Arcole”Rosato novello, „Arcole”Garganega, uključujući verziju „vendemmia tardiva” (kasna berba), „Arcole”Pinot bianco, Sauvignon, Carmenere (uključujući verziju „riserva”), Cabernet Sauvignon (uključujući verziju „riserva”) i Cabernet Franc (uključujući verziju „riserva”).

Obrazloženje:

Vinogradari su tijekom posljednjih 20 godina posvetili veliku pozornost kvaliteti proizvodnje te su nastojali postići optimalnu ravnotežu uzgoja i proizvodnje. Uz ograničenu količinu grožđa po vinovoj lozi i po hektaru uspjeli su ostvariti standard proizvodnje Garganege ili Merlota koji se može mjeriti s onima iz okolnih brdovitih područja.

Na područjima pod vinovom lozom u plodnoj ravnici koja se proteže pokrajinama Verona i Vicenza raste relativno velik broj sorata vinove loze te postoji idealna mješavina autohtonih i međunarodnih sorti. Postotak vinove loze obuhvaćene kontroliranom oznakom izvornosti „Arcole” prilično je visok i ubraja se među najviše u usporedbi s različitim kontroliranim oznakama izvornosti u ravnici regije Veneto.

Vinogradari s tog područja, koji su većinom naviknuti na stalne inovacije u sektoru voća i povrća, pokazali su da posebnu pozornost posvećuju i novim postignućima u sektoru vinogradarstva. To se može vidjeti u tome koliko je brzo godišnja proizvodnja prilagođena potrebama vinarija, ali i u veoma brzim promjenama u pogledu sorti tijekom posljednjih petnaest godina kako bi se odgovorilo na zahtjeve tržišta vina, koje se ubrzano mijenja.

Izmjena se primjenjuje i na sljedeće odjeljke jedinstvenog dokumenta: 1.4. Opis vina, 1.5.2. Najveći prinosi, 1.7. Glavne sorte vinove loze, 1.8. Povezanost sa zemljopisnim područjem.

2. Pojednostavnjenje sustava uzgoja i povećanja prinosa (tona/ha) određenih sorti vinove loze – rubrike specifikacije proizvoda na koje se primjenjuje izmjena: članak 4.

Opis:

Pojednostavnjenje sustava uzgoja i povećanja prinosa (tona/ha) sljedećih sorti vinove loze: od 16 do 18 za Garganegu, od 13 do 15 za Pinot Grigio, od 14 do 18 za Chardonnay, od 15 do 16 za Merlot (tona/ha).

Obrazloženje:

Donesena je odluka o pojednostavnjivanju opisa kako bi se omogućile modernije metode uzgoja vinove loze kojima bi se vinogradarstvo prilagodilo najnovijim inovacijama. Potaknuti potrebom za prihvaćanjem novih modela kao alternative tradicionalnom veronskom naslonu, kojima bi se osigurala dobra produktivnost i istodobno omogućila mehanizacija, najmotiviraniji i najinovativniji vinogradari na tom području odlučili su na novim nasadima primijeniti dvostruki naslon ili sustav uzgoja vinove loze G.D.C. (ženevska dvostruka zavjesa). Budući da se tržište vina ubrzano okreće crnim vinima proizvedenima od međunarodnih sorata, tj. dobro strukturiranim vinima s optimalnim omjerom cijene i kvalitete, sve se više uzgaja vinova loza s najboljim kombinacijama cijepova i klonova kako bi se postigla dobra kvaliteta uz održive troškove. Pokazalo se da proizvodi dobiveni uz povećane prinose imaju istu razinu kvalitete u pogledu fizikalnih, kemijskih i senzorskih svojstava u usporedbi s prosjekom za vina koja su proizvedena uz prijašnje prinose te da se bolje prilagođavaju novih pristupima.

Izmjena se primjenjuje i na sljedeće odjeljke jedinstvenog dokumenta: 1.5.2. Najveći prinosi.

3. Umetanje novih formata i materijala za pakiranje te sustava zatvaranja – primjenjuje se na članak 8. Specifikacije proizvoda

Opis:

Umetanje novih formata i materijala za pakiranje te sustava zatvaranja – prilagođavanje pravila o zatvaračima (uvođenje mogućnosti vrećice u kutiji) i staklene boce do devet litara u slučaju pjenušavog vina.

Obrazloženje:

Cilj je prilagoditi oznaku zahtjevima tržišta. U nekim slučajevima distributeri izravno traže određene materijale ili sustave zatvaranja.

JEDINSTVENI DOKUMENT

1. Naziv proizvoda

Arcole

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

5. Kvalitetno pjenušavo vino

8. Biser vino

4. Opis vina

„Arcole”Chardonnay

Boja: slamnato žuta

Miris: karakteristično profinjen, elegantan

Okus: suh, katkad blag i suptilan

Najmanja ukupna volumna alkoholna jakost: 11 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 g/l, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Chardonnay Frizzante

Boja: slamnato žuta koja katkad prelazi u zelenkastu, svijetla

Miris: karakterističan, uz intenzivan i nježan miris

Okus: srednje punoće, skladan, pomalo gorak

Najmanja ukupna volumna alkoholna jakost: 10,5 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5,5 g/l, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Pinot Grigio

Boja: od slamnato žute do jantarne, ponekad s primjesama bakrene boje

Miris: nježan, karakterističan, voćan

Okus: suh, skladan, karakterističan

Najmanja ukupna volumna alkoholna jakost: 11 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 g/l, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Merlot

Boja: rubin-crvena ako je vino mlado i granatno crvena nakon starenja

Miris: prilično intenzivan, karakterističan

Okus: suh, pomalo gorak

Najmanja ukupna volumna alkoholna jakost: 11,5 % vol.

Najmanja količina ekstrakta bez šećera: 18 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Bianco

Boja: slamnato žuta koja katkad prelazi u zelenkastu

Miris: karakterističan, uz intenzivan i nježan miris

Okus: suh, srednje punoće, skladan, pomalo gorak

Najmanja ukupna volumna alkoholna jakost: 10,5 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Bianco spumante ili „Arcole”spumante

pjena: fina i postojana

Boja: slamnato žuta različitog intenziteta

Miris: karakterističan, pomalo voćan

Okus: zaokružen, karakterističan, nježan, vrste: extra brut, brut, vrlo suh, suh, polusuh i sladak

Najmanja ukupna volumna alkoholna jakost: 11 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Rosso

Boja: rubin-crvena

Miris: intenzivan i nježan

Okus: suh, srednje punoće i skladan

Najmanja ukupna volumna alkoholna jakost: 11 % vol.

Najmanja količina ekstrakta bez šećera: 18 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Rosso riserva

Boja: rubin-crvena

Miris: intenzivan i nježan

Okus: suh, srednje punoće i skladan

Najmanja ukupna volumna alkoholna jakost: 12 % vol.

Najmanja količina ekstrakta bez šećera: 22 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Bianco Frizzante ili „Arcole”Frizzante

Boja: slamnato žuta koja katkad prelazi u svijetlu zelenkastu boju

Miris: karakterističan, uz intenzivan i nježan miris

Okus: srednje punoće, skladan, pomalo gorak, suh, polusuh ili sladak

Najmanja ukupna volumna alkoholna jakost: 10,5 % vol.

Najmanja količina ekstrakta bez šećera: 15 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 g, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Rosato

Boja: svijetla rubin-crvena, bistra

Miris: karakterističan, uz intenzivan i nježan miris

Okus: srednje punoće, skladan

Najmanja ukupna volumna alkoholna jakost: 10,5 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 g, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Rosato Frizzante

Miris: karakterističan, uz intenzivan i nježan miris

Boja: svijetla rubin-crvena

Okus: srednje punoće, skladan, suh, polusuh ili sladak

Najmanja ukupna volumna alkoholna jakost: 10,5 % vol.

Najmanja količina ekstrakta bez šećera: 16 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 g, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Bianco Passito ili „Arcole”Passito

Boja: zlatno žuta različitog intenziteta

Miris: ugodan, intenzivan i voćan

Okus: ugodan, sladak, baršunast, skladan, zaokružen, s povremenim drvenastim notama

Najmanja ukupna volumna alkoholna jakost: 14,5 % vol.

Najmanja količina ekstrakta bez šećera: 24 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5 g, izraženo kao grami vinske kiseline po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Nero

Boja: intenzivno crvena koja starenjem postaje granatno crvena

Miris: karakterističan, jak, nježan

Okus: pun, baršunast, topao, dobro strukturiran i dugotrajan

Najmanja ukupna volumna alkoholna jakost: 13,5 % vol.

Najmanja količina ekstrakta bez šećera: 26 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Arcole”Merlot riserva

Boja: rubin-crvena ako je vino mlado i granatno crvena nakon starenja

Miris: prilično intenzivan, karakterističan

Okus: suh, pomalo gorak

Najmanja ukupna volumna alkoholna jakost: 12 % vol.

Najmanja količina ekstrakta bez šećera: 22 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 4,5 g/l u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

a. Osnovni enološki postupci

Ne postoje

b. Najveći prinosi

Garganega

18 000 kg grožđa po hektaru

Pinot grigio

15 000 kg grožđa po hektaru

Chardonnay

18 000 kg grožđa po hektaru

Merlot

16 000 kg grožđa po hektaru

6. Razgraničeno zemljopisno područje

Područje proizvodnje vina koja su obuhvaćena kontroliranom oznakom izvornosti „Arcole” uključuje:

pokrajinu Veronu: cijelo administrativno područje sljedećih općina: Arcole, Cologna Veneta, Albaredo d’Adige, Zimella, Veronella, Zevio, Belfiore d’Adige te dio administrativnog područja općina Caldiero, San Bonifacio, Soave, Colognola ai Colli, Monteforte, Lavagno, Pressana, Vago i San Martino Buon Albergo;

pokrajinu Vicenzu: cijela administrativna područja općina Lonigo, Sarego, Alonte, Orgiano, Sossano i Rovereto di Guà.

To je područje razgraničeno na sljedeći način: od oznake za 322. kilometar na državnoj cesti granična crta proteže se zapadno po toj istoj cesti u smjeru Caldiera, presijeca područje općina Soave i Colognola ai Colli i zatim skreće prema jugu, slijedeći rub brda planina Rocca i Gazzo iznad visine od 40 m i potom se uz državnu cestu 11 vraća prema sjeveru. Odande se granična linija proteže zapadno uz državnu cestu 11. te na području općine Lavagno presijeca autocestu Serenissima, koju prati kroz općinu San Martino Buon Albergo sve do mjesta Mulino Vecchio, a zatim nastavlja južno uzduž granice općine San Martino Buon Albergo do okolice mjesta Pontoncello, gdje prati granicu općine Zevio cijelom južnom stranom tog mjesta sve do mjesta Porto della Bova, odnosno granice općine Belfiore, zatim nastavlja pratiti tu granicu duž rijeke Adige u smjeru Albareda sve do mjesta Moggia.

Ondje skreće istočno duž granice općine Albaredo sve do mjesta Boschirolle, odnosno granice općine Veronella, odakle se proteže duž kanala Dugale Ansòn i skreće sjeverno prema mjestu Gallinara. Odande se ponovno proteže istočno duž kanala Dugale Gatto sve do granice općine Cologna Veneta na sjeveru. Granična crta potom prati granicu općine Cologna Veneta, prolazi pored mjesta Pra i nailazi na granicu općine Prassana na rijeci Fratta, koja teče u smjeru jugoistoka pored napuštene željezničke pruge i mjesta Ponte Rosso.

Nastavlja tom granicom sve do općinske granice između Pressane i Minerbe, koju prati sve do mjesta Rovenega, odnosno granice pokrajine Padove. Zatim prati granicu te pokrajine, prvo duž ceste via Rovenega i zatim duž ceste via Argine Padovano, koju nastavlja pratiti sve do općine Rovereto di Guà, gdje prolazi pored mjesta Caprano pa sve do rijeke Guà.

Linija se potom proteže sjeverozapadno duž rijeke Guà, gdje kod mjesta Boara presijeca granicu između općina Rovereto di Guà i Cologna Veneta. Odande prati granicu općine Cologna u smjeru istoka sve do mjesta Salboro i zatim skreće sjeverozapadno duž granice s pokrajinom Vicenzom sve do S. Sebastiana, prolazeći pored Orlandija i nastavljajući sjeverno sve do odvodnog kanala Ronega i granice općine Orgiano. Linija odande prati kanal Alonte u smjeru istoka, prolazi pored Case Coma, spaja se s granicom općine Sossano i prolazi pored mjesta Pozza sve do Ponte Sbusa.

Odande skreće sjeverno pored Terminea i Ponte Maria, stiže do kanala Fiumicello i potom nakratko skreće u smjeru sjevera, a zatim istoka te sve vrijeme slijedi granicu općine Sossano uz mjesta Campagnola i Pozza. Linija odande ponovno skreće južno pored Fontanelle i Pontele sve do granice općine Orgiano, koju prati u smjeru sjevera duž kanala Liona, a potom skreće istočno pored Dossole sve do granice općine Alonte, koju nakratko prati u smjeru sjevera sve do granice općine Lonigo, gdje prolazi uz Ca Bandiu i zatim stiže do Cirona. Skreće jugoistočno i spaja se s granicom općine Sarego u blizini brijega Crearo, gdje nastavlja sjeverno pored Giacomellija sve do rijeke Bredole, koju zaobilazi u smjeru jugoistoka i nastavlja sjeverno uz mjesta Canova i Navesella.

Granica općine Sarego odande se proteže istočno uz Frigon Basso i Muraro, gdje opet nailazi na granicu općine Lonigo. Slijedi tu granicu u smjeru sjevera sve do željezničke linije Milano–Venecija, koju prati sve do Dovara, odakle nastavlja sjeverno i skreće istočno u blizini državne ceste 11, gdje u mjestu Fossacan dolazi do granice općine San Bonifacio. Linija odande nastavlja sjeverno duž granice između pokrajina Verone i Vicenze sve do državne ceste 11 kod Torri di Confinea te nastavlja sjeverno sve do autoceste Serenissima. Zatim slijedi autocestu u smjeru zapada, presijeca potok Aldegà i ulazi u općinu Monteforte. Nastavlja duž autoceste do ceste za San Lorenzo i proteže se južno sve do državne ceste 11 u blizini mosta koji prelazi potok Alpone blizu šećerane San Bonifacio. Nakon toga slijedi državnu cestu 11 u smjeru zapada i vraća se na polazišnu točku na 322. kilometru.

7. Glavne sorte vinove loze

Pinot grigio

Garganega B.

Garganega B. – Grecanico dorato B.

Merlot N.

Garganega B. – Garganego

Chardonnay B.

8. Opis povezanosti

Arcole

Povijesni i ljudski čimbenici

Kontrolirana oznaka izvornosti „Arcole” dobila je ime po jednoj od općina na području obuhvaćenim tom oznakom.

Naime, općina Arcole glavna je referentna točka tog područja zbog svojeg zemljopisnog položaja točno usred tog prostora, posebne važnosti za proizvodnju i značajnog povijesnog nasljeđa koje se povezuje s Napoleonovim pohodima, koji su ostavili dubok trag u životu i povijesti tog područja. Most iznad potoka Alpone i obelisk podignut u spomen na bitku između francuske i austrijske vojske koja je trajala od 15. do 17. studenoga 1796. ubrajaju se među važne simbole tog nasljeđa.

Most i dalje simbolizira kontroliranu oznaka izvornosti „Arcole” zato što predstavlja običaje i intiman ponos tog kraja.

Iako je uzgoj vinove loze na tom području prisutan više od 2 000 godina, djelomično zbog putova kao što su rijeka Adige i cesta Porcilana, zahvaljujući kojima je to područje bilo veoma povoljno za rimsku kolonizaciju, novi zamah uzgoj je dobio u srednjem vijeku. Zbog mogućnosti prevoženja vina proizvedenog na područjima u okolici Arcolea uzgoj vinove loze razvio se u cijelom tom kraju.

Za cijelo područje Arcolea nekada se upotrebljavao naziv „Fiumenovo”, koji obuhvaća veći dio naplavne ravnice koja je bila prekrivena šumama, niskim raslinjem i barama. U zemljišnim knjigama i dokumentima o darovanju, najmu, kupnji i prodaji neizbježno se spominju vino i proizvodnja vina, koja se razvila iz mreže opatija na tom području, a koju među ostalim čime San Pietro di Villanova i Lepia.

Vina su bila iznimno cijenjena i u Mletačkoj Republici. Okrug „Colognese” na području Arcolea uživao je velik ugled u Mletačkoj Republici i bio je dobro povezan s gradom, stoga su se odande dopremali proizvodi koji su Mlečanima bili prijeko potrebni, kao što su vino, žito i konoplja.

Kontrolirana oznaka izvornosti „Arcole” prepoznata je ministarskim dekretom od 4. rujna 2000., objavljenim u Službenom listu Talijanske Republike br. 214 od 4. rujna 2000. Na taj je način objedinjena značajna povijesna i vinogradarska baština, čime je to važno područje s dugom tradicijom između pokrajina Verone i Vicenze steklo veći ugled. To se područje odlikuje muljevitim, pjeskovitim tlom zbog kojeg tamošnja vina imaju jedinstvena svojstva. S obzirom na potrebu za omogućavanjem i osiguravanjem najboljeg mogućeg ishoda u ovim vremenima transformacije i razvoja proizvodnje, 8. veljače 2001. osnovano je Udruženje za zaštitu.

Razvoj na tom području tipičan je za nizinsko vinogradarstvo, u kojem su metode uzgoja vinove loze tradicionalno ekstenzivnije i upotrebljava se vinova loza iz različitih izvora. Samo je zahvaljujući profesionalizmu uzgajivača tijekom posljednjih godina bilo moguće odabrati sorte koje su najpogodnije za to područje. Odabrana su najbolja tla i ujedno su uvedene novoosmišljene metode sadnje kako bi do izražaja došle najbolje kvalitete vina. Proizvođači su znatno preoblikovali proizvodnu strukturu te je selektivan, detaljan i konkurentan pristup postao glavna značajka rada tamošnjih vinogradara.

Organizacijska struktura na tom području, kojom su uvijek koordinirale vinogradarske zadruge, potiče taj napredak i iskorištava vrijednost koja njime nastaje. Te strukture stvaraju vrijednost, ali i potiču proizvođače na uzgoj najcjenjenijih sorata vinove loze na tržištu. Proizvođači koji su odlučili uložiti u to područje izvijestili su o obnovama u vinogradima i novim pristupima u pogledu uzgoja vinove loze i gustoće sadnje, a sve to pridonosi visokoj kvaliteti grožđa.

Arcole

Prirodni čimbenici

Na jugozapadu tog područja nalazi se ravnomjeran nizinski krajolik s tipičnim značajkama za aluvijalne ravnice. Brdoviti krajolik započinje na uzvisini Motta u San Bonifaciju, ali i na jednom dijelu brežuljaka Colli Berici na istoku.

Tlo u nizinama koje su pogodne za vinogradarstvo većinom je pješčano-glinene teksture.

Tu nizinu u morfološkom pogledu presijecaju grebeni, terase i padine, a razlika u visini među njima nije viša od približno 10 metara.

Tla su duboka i često imaju visok udio pijeska.

Tla na kojima se proizvodi vino s DOC-om Arcole u velikoj su mjeri oblikovana fenomenima erozije i sedimentacije, što je uglavnom rezultat djelovanja rijeke Adige, ali i posrednog djelovanja drugih lokalnih vodenih tokova.

Ta se tla uglavnom sastoje od pješčanih nanosa, dok je šljunkovit materijal prisutan u manjoj mjeri.

Pješčani nanosi na lokalnoj razini sadržavaju promjenjive postotke mulja. Područja na kojima izranjaju pješčano-glineni grebeni koji se prostiru u različitim smjerovima poklapaju se s nekadašnjim tokovima te iste rijeke. Dok su muljeviti nanosi nastali pod utjecajem tokova s planinskog masiva Lessini crvenkasto-smeđi, oni nastali djelovanjem rijeke Adige imaju blijedu boju lješnjaka.

U dijelu područja proizvodnje vina s DOC-om Arcole u pokrajini Vicenzi rijeka Frassine nataložila je sloj tamnocrvene aluvijalne zemlje na tla koja su se u kvartaru formirala iz ledenjaka Adige-Sarca. Taj je sloj nastao ispiranjem dolomitne stijene nanosima lapora, bazalta, porfira, vapnenca ili sadre itd.

Područje na kojem se proizvode vina s DOC-om Arcole ima razmjerno homogenu kontinentalnu klimu s vrlo vrućim, sparnim ljetima i oštrim, maglovitim zimama. Najviše su temperature zabilježene između drugih deset dana srpnja i prvih deset dana kolovoza, a najniže su zabilježene između prvih i trećih deset dana siječnja.

Godišnje temperaturne razlike znatne su i padaline su ograničene, ali i dobro raspoređene tijekom cijele godine.

Posebnosti proizvoda

Iako su u specifikaciji proizvoda navedene brojne vrste vina, radi jednostavnosti usredotočit ćemo se na tri:

— bijela vina: vina Arcole Bianco, Arcole Chardonnay i Arcole Pinot Grigio obično su slamnato žute boje sa zelenkastim primjesama dok su mlada, a starenjem počinju naginjati zlatnoj. Miris im je elegantan i suptilan, posebno kada su proizvedena od vinove loze uzgojene u pjeskovitijem tlu. Okus im je lagan, mirisan, zaokružen i aromatičan, no zahvaljujući utjecaju tla i okoliša na njihova svojstva nikad nije previše voćan;

— crna vina od sorti Merlot i Cabernet Sauvignon intenzivne su rubin-crvene boja koja naginje ljubičastoj dok su mlada. Boja im starenjem poprima granatno crvene nijanse. Miris je uvijek intenzivan, uz karakteristične note kakaa, ljubičice i maline. Okus je uglavnom suh, a u slučaju Caberneta izraženije biljni. Sa starenjem se poboljšava i kompleksnost i ugodna glatka tekstura vina;

— Arcole Nero: dobiveno od grožđa sorti Merlot i Cabernet Sauvignon koje se sušilo približno dva mjeseca, nakon čega je uslijedilo razdoblje dozrijevanja od najmanje dvije godine, od čega je najmanje tri mjeseca moralo biti u drvenim bačvama kako bi se dobila boja u rasponu od rubin-crvene s primjesama ljubičaste do rubin-crvene koja naginje granatno crvenoj, ali i do granatno crvene u slučaju vina koje je prošlo dugo razdoblje starenja. Miris je kompleksan, s ugodnim notama vanilije, drva i katkad dima, kojima se obogaćuju svojstva tih sorata. Bogatog je tijela s mekim taninima i profinjenijim i nježnijim mirisom vina koja nisu starila u drvenim bačvama.

Uzročno-posljedična veza između okoliša i proizvoda

U prilično raznolikom tlu upravo je pješčano-glinena sastavnica najpostojanija značajka tog okoliša, a to znači da vina imaju dobro utvrđene karakteristike i da su lako prepoznatljiva.

Bijela vina dobivena od vinove loze koja se uzgajaju u pjeskovitijim tlima imaju elegantan, suptilan miris s izvrsnim aromatičnim izrazom i umjerenim sadržajem alkohola. Najugodnija su za konzumaciju u prvih nekoliko godina nakon flaširanja. Samo se iz vrsta kategorije Vendemmia Tardiva (kasna berba) mogu proizvesti bolje strukturirana, postojana vina.

Uz veoma vruću klimu u srpnju i kolovozu i ograničene padaline crna vina koja se proizvode od vinove loze koja raste u tim tlima dobro su strukturirana, no općenito postanu elegantnija nakon nekoliko godina u boci.

Zahvaljujući specifičnim vještinama proizvođača moguće je optimizirati enološke rezultate i na najbolji mogući način iskoristiti različite sorte koje se uzgajaju na tom području.

U slučaju vrsta Arcole Nero i Passito, tradicionalna metoda sušenja i dozrijevanja koju proizvođači primjenjuju uvelike određuje konačan rezultat u proizvodnji vina.

Te vrste vina, dobivene nakon jedne ili dvije godine u drvenim bačvama ili spremnicima, intenzivne su boje s primjesama ljubičaste te su voćnog i prozračnog mirisa. Okus im je zaokružen i skladan s pikantnim i balzamičnim notama koje čine idealnu kombinaciju s mekim taninima koji su prisutni.

Dok stare u boci boja im se razvija u klasičnu granatno crvenu, a miris i retronazalan doživljaj poprime prozračne note crvenog voća u alkoholu.

9. Osnovni dodatni uvjeti (pakiranje, označivanje, ostali zahtjevi)

Ne postoje.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14384

(1) SL L 9, 11.1.2019., str. 2.